มีข้อสงสัยดังต่อไปนี้ค่ะ1. ถ้ารู้ว่าติดเชื้อ HPV แต่ไม่มีอาการ (ทราบจากการทำ pap smear) จะมีวิธีการรักษาอย่างไรต่อไป2. ติดเชื้อ HPV จำเป็นไหมที่จะต้องตรวจหาสายพันธุ์ที่ติดเชื้อ ก่อนฉีดวัคซีน HPV หรือสามารถฉีดวัคซีนได้เลยโดยไม่ต้องตรวจหาสายพันธุ์3. ถ้าภรรยาเป็น HPV ควรให้สามีฉีดวัคซีนได้เลยไหมคะ หรือว่าสามีก็ต้องตรวจก่อนว่าติดเชื้อ HPV หรือเปล่าขอบค่ะ
สวัสดีค่ะ HPV หรือ Human Papillomavirus เป็นเชื้อไวรัสที่ก่อให้เกิดโรคติดเชื้อเอชพีวี ซึ่งส่วนใหญ่มักทำให้เกิดหูดตามส่วนต่าง ๆ ของร่างกาย นอกจากนี้ เชื้อ HPV บางสายพันธุ์อาจเป็นสาเหตุของการเกิดมะเร็งชนิดต่าง ๆ เช่น มะเร็งปากมดลูก มะเร็งช่องคลอด มะเร็งปากช่องคลอด มะเร็งอวัยวะเพศชาย มะเร็งทวารหนัก มะเร็งช่องปากและลำคอ เป็นต้นหากเป็นกรณีติดเชื้อ HPV แต่ไม่มีอาการ อาจจะไม่มีวิธีรักษาโดยเฉพาะ เนื่องจากระบบภูมิคุ้มกันของร่างกายจะค่อย ๆ กำจัดเชื้อออกไปเอง ยกเว้นเป็นกรณีที่เป็นเชื้อที่ก่อให้เกิดมะเร็งและร่างกายไม่สามารถกำจัดออกได้ เป็นการติดเชื้อเรื้อรังจนเซลล์ค่อยๆเปลี่ยนกลายเป็นมะเร็งได้การฉีดวัคซีนเพื่อป้องกันนั้นจะป้องกันแค่สายพันธุ์หลักๆที่ทำให้เกิดมะเร็ง โดยแพทย์มักแนะนำให้ฉีดในผู้ที่มีอายุ 9-26 ปี หรือในช่วงวัยก่อนที่จะมีเพศสัมพันธ์ หากพบว่ามีเชื้อ HPV แล้ว การฉีดวัคซีนตามไปอาจจะไม่ได้เป็นการรักษา สามีสามารถไปฉีดวัคซีนป้องกันได้ แต่การป้องกันโรคอาจจะลดลง กรณีที่มีเชื้อ HPV อยู่ในร่างกายอยู่แล้ว